Kies ’n naam ... jy kan R10 000 WEN! - Afrikaans.com
Die WEN-naam word op 5 Julie aangekondig en die wenner sal in kennis gestel word.
Moedertaalonderrig is onomwonde die grootste geskenk wat jy jou kind kan gee. ‘n Nuwe inisiatief van die Trust vir Afrikaanse Onderwys (TAO) wil verseker dat alle Afrikaanssprekende kinders, uit alle gemeenskappe, in die toekoms altyd die voorreg van moedertaalonderrig sal geniet.
Omdat die druk op Afrikaanse openbare skole so groot is, het die TAO besluit om onafhanklike Afrikaanse skole, oop vir almal, bekostigbaar en met hoë standaarde, op te rig. Hierdeur wil hulle verseker dat kinders die geleentheid kry om hul volle potensiaal te bereik.
Afrikaanssprekendes besef toenemend dat hulle self die leisels sal moet neem en nie wag vir ander om dit namens hulle te doen nie.
Hierdie inisiatief kort ‘n naam!
Daar word ‘n R10 000-prys uitgeloof aan die beste en mees gepaste naam, soos besluit deur ‘n span onafhanklike beoordelaars.
Om deel te neem, stuur jou keuse van ‘n naam per WhatsApp na 064 652 6873, voor Vrydag 28 Junie om 18:00. Onthou om jou naam, van en van watter geweste jy is by te voeg. Die wenner sal op Afrikaans.com bekendgemaak word.